*és azt kérdezték: „Nem Jézus ez, a József fia, akinek ismerjük apját és anyját? Akkor hogyan mondhatja: A mennyből szálltam le?”* (Jn 6,42)

Az emberek ismerték Jézust, mint embert. Ismerték azokat az embereket is, akik felnevelték a testet öltött Isten Fiát. De valahogy arról elfeledkeztek, hogy Jézus születése természet feletti volt. Az is eltűnt az emlékezetekből, hogy keleti bölcsek jöttek, a pásztorok angyalokat láttak stb. Most akkor ismerték Jézust és a szülőket vagy sem?

Jézus megismeréséhez kevés az, amit fizikai szinten képesek vagyunk megérteni és felfogni. Jézus a mennyből szállt le, ahogy azt állította is. Ezt pedig hittel kell elfogadni. Mindaz, amit Jézus mond csak hittel fogható fel. De hittel igen! „legyen benne Isten hite!” *Vadon Gyula*